CELEX: 32012D0355
Language: sk
Date: 2012-07-02 00:00:00
Title: 2012/355/EÚ: Rozhodnutie Komisie z  2. júla 2012 , ktorým sa aktualizuje príloha k menovej dohode medzi Európskou úniou a Vatikánskym mestským štátom

4.7.2012   
            
            
               SK
            
            
               Úradný vestník Európskej únie
            
            
               L 174/24
            
         ROZHODNUTIE KOMISIE
   z 2. júla 2012,
   ktorým sa aktualizuje príloha k menovej dohode medzi Európskou úniou a Vatikánskym mestským štátom
   (2012/355/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na menovú dohodu zo 17. decembra 2009 medzi Európskou úniou a Vatikánskym mestským štátom, a najmä na jej článok 8 ods. 3,
   keďže:
   
               (1)
            
            
               V článku 8 menovej dohody medzi Európskou úniou a Vatikánskym mestským štátom (ďalej len „menová dohoda“) sa od Vatikánskeho mestského štátu vyžaduje, aby vykonával akty Únie týkajúce sa eurobankoviek a euromincí, predchádzania praniu špinavých peňazí, predchádzania podvodom a falšovaniu hotovostných a bezhotovostných platobných prostriedkov, medailí, žetónov a požiadaviek štatistického vykazovania. Tieto právne akty sú uvedené v prílohe k menovej dohode.
            
         
               (2)
            
            
               Príloha sa aktualizuje podľa článku 8 ods. 3 menovej dohody, v ktorom sa počíta s potrebou zmeny a doplnenia prílohy Komisiou každý rok s prihliadnutím na nové relevantné právne akty a predpisy EÚ, ako aj na zmeny a doplnenia existujúcich právnych aktov a predpisov. Na základe tohto ustanovenia došlo k zrušeniu jedného aktu a prijatiu dvoch nových aktov Únie, ktoré patria do rozsahu pôsobnosti článku 8 ods. 1 menovej dohody a ktoré by sa mali zaradiť do prílohy.
            
         
               (3)
            
            
               Rozhodnutie Rady z 29. apríla 1999, ktorým sa rozširuje mandát Europolu na riešenie otázky falšovania peňazí a platobných prostriedkov (1), je zastarané, a preto sa z prílohy vypúšťa. Keď nadobudne účinnosť nový právny nástroj umožňujúci Europolu podpisovať dohody o spolupráci s tretími krajinami, tento nový právny nástroj sa zaradí do prílohy k menovej dohode.
            
         
               (4)
            
            
               Bolo prijaté nariadenie Európskeho parlamentu a Rady (EÚ) č. 1210/2010 z 15. decembra 2010 o overovaní pravosti euromincí a manipulácii s euromincami nevhodnými do obehu (2). Preto patrí do rozsahu pôsobnosti článku 8 ods. 1 menovej dohody a malo by sa tiež zaradiť do prílohy.
            
         
               (5)
            
            
               Bolo prijaté rozhodnutie Európskej centrálnej banky ECB/2010/14 zo 16. septembra 2010 o kontrole pravosti a upotrebiteľnosti eurobankoviek a ich opätovnom vrátení do obehu (3). Patrí do rozsahu pôsobnosti článku 8 ods. 1 menovej dohody a malo by sa tiež zaradiť do prílohy.
            
         
               (6)
            
            
               Príloha k menovej dohode by sa preto mala zodpovedajúcim spôsobom zmeniť a doplniť,
            
         PRIJALA TOTO ROZHODNUTIE:
   Jediný článok
   Príloha k menovej dohode medzi Európskou úniou a Vatikánskym mestským štátom sa nahrádza prílohou k tomuto rozhodnutiu.
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
   
      V Bruseli 2. júla 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES C 149, 28.5.1999, s. 16.
   
      (2)  Ú. v. EÚ L 339, 22.12.2010, s. 1.
   
      (3)  Ú. v. EÚ L 267, 9.10.2010, s. 1.
   
      PRÍLOHA
      
         
            „PRÍLOHA
            
                        Právne predpisy, ktoré sa majú vykonávať
                     
                     
                        Konečný termín vykonávania
                     
                  
                        Predchádzanie praniu špinavých peňazí
                     
                  
                        Smernica Európskeho parlamentu a Rady 2005/60/ES z 26. októbra 2005 o predchádzaní využívania finančného systému na účely prania špinavých peňazí a financovania terorizmu, Ú. v. EÚ L 309, 25.11.2005, s. 15.
                        Zmenená a doplnená:
                        
                                     
                                 
                                 
                                    smernicou Európskeho parlamentu a Rady 2008/20/ES z 11. marca 2008, ktorou sa mení a dopĺňa smernica 2005/60/ES o predchádzaní využívania finančného systému na účely prania špinavých peňazí a financovania terorizmu, pokiaľ ide o vykonávacie právomoci prenesené na Komisiu, Ú. v. EÚ L 76, 19.3.2008, s. 46;
                                 
                              
                                     
                                 
                                 
                                    smernicou Komisie 2006/70/ES z 1. augusta 2006, ktorou sa ustanovujú vykonávacie opatrenia smernice Európskeho parlamentu a Rady 2005/60/ES, pokiaľ ide o vymedzenie pojmu politicky exponovaná osoba, a technické kritériá postupov zjednodušenej povinnej starostlivosti vo vzťahu ku klientovi a výnimky na základe finančnej činnosti vykonávanej príležitostne alebo vo veľmi obmedzenom rozsahu, Ú. v. EÚ L 214, 4.8.2006, s. 29;
                                 
                              
                                     
                                 
                                 
                                    nariadením Európskeho Parlamentu a Rady (ES) č. 1781/2006 z 15. novembra 2006 o údajoch o príkazcovi, ktoré sprevádzajú prevody finančných prostriedkov, Ú. v. EÚ L 345, 8.12.2006, s. 1;
                                 
                              
                                     
                                 
                                 
                                    nariadením Európskeho parlamentu a Rady (ES) č. 1889/2005 z 26. októbra 2005 o kontrole peňažných prostriedkov v hotovosti, ktoré vstupujú do Spoločenstva alebo vystupujú zo Spoločenstva, Ú. v. EÚ L 309, 25.11.2005, s. 9;
                                 
                              
                                     
                                 
                                 
                                    rámcovým rozhodnutím Rady 2001/500/SVV z 26. júna 2001 o praní špinavých peňazí, identifikácii, vyhľadávaní, zmrazení, zaistení a konfiškácii prostriedkov a príjmov z trestnej činnosti, Ú. v. ES L 182, 5.7.2001, s. 1.
                                 
                              
                     
                        31.12.2010
                     
                  
                        Predchádzanie podvodom a falšovaniu
                     
                  
                        Nariadenie Rady (ES) č. 1338/2001 z 28. júna 2001 stanovujúce opatrenia nevyhnutné na ochranu eura proti falšovaniu, Ú. v. ES L 181, 4.7.2001, s. 6.
                        Zmenené a doplnené:
                        nariadením Rady (ES) č. 44/2009 z 18. decembra 2008, ktorým sa mení a dopĺňa nariadenie (ES) č. 1338/2001 stanovujúce opatrenia nevyhnutné na ochranu eura proti falšovaniu, Ú. v. EÚ L 17, 22.1.2009, s. 1.
                     
                     
                        31.12.2010
                     
                  
                        Nariadenie Rady (ES) č. 2182/2004 zo 6. decembra 2004 o medailách a žetónoch podobných eurominciam, Ú. v. EÚ L 373, 21.12.2004, s. 1.
                        Zmenené a doplnené:
                        nariadením Rady (ES) č. 46/2009 z 18. decembra 2008, ktorým sa mení a dopĺňa nariadenie (ES) č. 2182/2004 o medailách a žetónoch podobných eurominciam, Ú. v. EÚ L 17, 22.1.2009, s. 5.
                     
                     
                        31.12.2010
                     
                  
                        Rámcové rozhodnutie Rady 2000/383/JHA z 29. mája 2000 o zvýšenej ochrane pred falšovaním prostredníctvom pokút a ďalších trestných sankcií v súvislosti so zavádzaním eura, Ú. v. ES L 140, 14.6.2000, s. 1.
                        Zmenené a doplnené:
                        rámcovým rozhodnutím Rady 2001/888/JHA zo 6. decembra 2001, ktoré mení a dopĺňa rámcové rozhodnutie Rady 2000/383/SVV o zvýšenej ochrane pred falšovaním prostredníctvom pokút a ďalších trestných sankcií v súvislosti so zavádzaním eura, Ú. v. ES L 329, 14.12.2001, s. 3.
                     
                     
                        31.12.2010
                     
                  
                        Rozhodnutie Rady 2001/923/ES zo 17. decembra 2001 o vytvorení výmenného, pomocného a školiaceho programu na ochranu eura proti falšovaniu (program „Pericles“), Ú. v. ES L 339, 21.12.2001, s. 50.
                        Zmenené a doplnené:
                        
                                     
                                 
                                 
                                    rozhodnutím Rady 2006/75/ES z 30. januára 2006, ktorým sa mení, dopĺňa a predlžuje rozhodnutie 2001/923/ES o vytvorení výmenného, pomocného a školiaceho programu na ochranu eura proti falšovaniu (program Pericles), Ú. v. EÚ L 36, 8.2.2006, p. 40;
                                 
                              
                                     
                                 
                                 
                                    rozhodnutím Rady 2006/849/ES z 20. novembra 2006, ktorým sa mení, dopĺňa a predlžuje rozhodnutie 2001/923/ES o vytvorení výmenného, pomocného a školiaceho programu na ochranu eura proti falšovaniu (program Pericles) Ú. v. EÚ L 330, 28.11.2006, p. 28.
                                 
                              
                     
                        31.12.2010
                     
                  
                        Rozhodnutie Rady 2001/887/SVV zo 6. decembra 2001 o ochrane eura proti falšovaniu, Ú. v. ES L 329, 14.12.2001, s. 1.
                     
                     
                        31.12.2010
                     
                  
                        Rámcové rozhodnutie Rady 2001/413/SVV z 28. mája 2001 o boji proti podvodom a falšovaniu bezhotovostných platobných prostriedkov, Ú. v. ES L 149, 2.6.2001, s. 1.
                     
                     
                        31.12.2010
                     
                  
                        Pravidlá týkajúce sa eurobankoviek a euromincí
                     
                  
                        Nariadenie Rady (ES) č. 975/98 z 3. mája 1998 o nominálnych hodnotách a technických špecifikáciách euromincí určených do obehu, Ú. v. ES L 139, 11.5.1998, s. 6.
                        Zmenené a doplnené:
                        nariadením Rady (ES) č. 423/1999 z 22. februára 1999, ktorým sa mení a dopĺňa nariadenie (ES) č. 975/98 o nominálnych hodnotách a technických špecifikáciách euromincí určených pre peňažný obeh, Ú. v. ES L 52, 27.2.1999, s. 2.
                     
                     
                        31.12.2010
                     
                  
                        Závery Rady z 10. mája 1999 o systéme riadenia kvality euromincí.
                     
                     
                        31.12.2010
                     
                  
                        Závery Rady z 23. novembra 1998 a z 5. novembra 2002 o zberateľských minciach.
                     
                     
                        31.12.2010
                     
                  
                        Odporúčanie Komisie 2009/23/ES z 19. decembra 2008 o spoločných usmerneniach pre národné strany a vydávanie euromincí určených do obehu, Ú. v. EÚ L 9, 14.1.2009, s. 52.
                     
                     
                        31.12.2010
                     
                  
                        Oznámenie Komisie KOM(2001) 600 v konečnom znení z 22. októbra 2001 o autorskoprávnej ochrane dizajnu spoločnej lícnej strany euromincí, Ú. v. ES C 318, 13.11.2001 s 3.
                     
                     
                        31.12.2010
                     
                  
                        Usmernenie Európskej centrálnej banky ECB/2003/5 z 20. marca 2003 o uplatnení opatrení proti neoprávneným reprodukciám eurobankoviek a o výmene a stiahnutí eurobankoviek, Ú. v. EÚ L 78, 25.3.2003, s. 20.
                     
                     
                        31.12.2010
                     
                  
                        Rozhodnutie Európskej centrálnej banky ECB/2003/4 z 20. marca 2003 o nominálnych hodnotách, špecifikáciách, reprodukcii, výmene a sťahovaní eurobankoviek z obehu, Ú. v. EÚ L 78, 25.3.2003, s. 16.
                     
                     
                        31.12.2010
                     
                  
                        Nariadenie Európskeho parlamentu a Rady (EÚ) č. 1210/2010 z 15. decembra 2010 o overovaní pravosti euromincí a manipulácii s euromincami nevhodnými do obehu, Ú. v. EÚ L 339, 22.12.2010, s. 1.
                     
                     
                        31.12.2012
                     
                  
                        Rozhodnutie Európskej centrálnej banky ECB/2010/14 zo 16. septembra 2010 o kontrole pravosti a upotrebiteľnosti eurobankoviek a ich opätovnom vrátení do obehu, Ú. v. EÚ L 267, 9.10.2010, s. 1.
                     
                     
                        31.12.2012“